Document ID: 32014R0901

KOMISSION TÄYTÄNTÖÖNPANOASETUS (EU) N:o 901/2014,
annettu 18 päivänä heinäkuuta 2014,
Euroopan parlamentin ja neuvoston asetuksen (EU) N:o 168/2013 täytäntöön panemisesta siltä osin kuin kyse on kaksi- ja kolmipyöräisten ajoneuvojen ja nelipyörien hyväksyntään ja markkinavalvontaan sovellettavista hallinnollisista vaatimuksista
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kaksi- ja kolmipyöräisten ajoneuvojen ja nelipyörien hyväksynnästä ja markkinavalvonnasta 15 päivänä tammikuuta 2013 annetun Euroopan parlamentin ja neuvoston asetuksen (EU) N:o 168/2013 (1) ja erityisesti sen 22 artiklan 7 kohdan, 27 artiklan 4 kohdan, 29 artiklan 4 kohdan, 30 artiklan 2 kohdan, 30 artiklan 3 kohdan, 30 artiklan 6 kohdan, 32 artiklan 1 kohdan, 38 artiklan 2 kohdan, 39 artiklan 3 kohdan, 40 artiklan 4 kohdan, 50 artiklan 2 kohdan, 51 artiklan 3 kohdan, 57 artiklan 8 kohdan ja 72 artiklan,
sekä katsoo seuraavaa:
(1)
Selkeyden, ennakoitavuuden, järkeistämisen ja yksinkertaistamisen vuoksi ja ajoneuvojen valmistajien rasitteen vähentämiseksi tällä nykykäytäntöön perustuvalla asetuksella olisi edelleen yksinkertaistettava tyyppihyväksyntämenettelyissä käytettäviä asiakirjoja ja standardoitava ne.
(2)
Sen jälkeen, kun tyyppihyväksyntämenettelyissä käytettävät mallit laadittiin Euroopan parlamentin ja neuvoston direktiivissä 2002/24/EY (2), ajoneuvoissa on otettu käyttöön uutta teknologiaa (esimerkiksi sähkömoottorit ja Euro-päästötasojen soveltaminen). Malleja olisi sen vuoksi mukautettava.
(3)
Jotta voitaisiin osoittaa, minkä menettelyn valmistaja on valinnut tyyppihyväksyntää hakiessaan, olisi otettava käyttöön uusi ”valmistusasiakirjoihin liittyvän tietolomakkeen” malli.
(4)
Jotta voidaan varmistaa, että ajoneuvot valmistetaan niin, että ne pysyvät turvallisina kohtuullisen ajan, olisi asetuksen (EU) N:o 168/2013 mukaisesti vahvistettava mallit valmistajan lausunnoille, jotka koskevat toimintaturvallisuuden kannalta ratkaisevan tärkeiden järjestelmien, osien ja varusteiden kestävyyttä ja ajoneuvon rakenteellista kestävyyttä.
(5)
Jotta voidaan varmistaa, että riippumattomat toimijat voivat saada kohtuullisin ehdoin ajoneuvojen korjaamiseen tarvittavat tiedot, mukaan luettuina ajoneuvon sisäisiä valvontajärjestelmiä ja niiden toimintaa ajoneuvon muiden järjestelmien kanssa koskevat tiedot, valmistajien on asetettava nämä tiedot rajoittamattomasti saataville ja toimitettava hyväksyntäviranomaisille todisteet siitä, että ne noudattavat tätä vaatimusta. Olisi vahvistettava malli vastaavalle valmistajan todistukselle.
(6)
Käytettävissä pitäisi olla kolme vaatimustenmukaisuustodistuksen mallia, jotka koskevat valmiiden, valmistuneiden ja keskeneräisten ajoneuvojen tyyppihyväksyntämenettelyjä.
(7)
Jotta helpotettaisiin alaluokkien (L3e/L4e)-A2 tehon muuntaminen alaluokkiin (L3e/L4e)-A3 ja päinvastoin, olisi laadittava malli valmistusasiakirjoihin liitettävälle vastaavalle valmistajan lausunnolle. Lisäksi olisi lisättävä vaatimustenmukaisuustodistukseen eräitä uusia tietoja ja kohtia ja määritettävä asianomaisten alaluokkien erityisen lakisääteisen kilven ominaisuudet.
(8)
Asetuksen (EU) N:o 168/2013 82 artiklan 2 kohdan mukaisesti valmistajat voivat hakea EU-tyyppihyväksyntää tai kansallista tyyppihyväksyntää uusille ajoneuvotyypeille kyseisen asetuksen nojalla jo ennen asetuksen soveltamispäivää. Jotta helpotettaisiin kyseisen asetuksen pikaista soveltamista, olisi sallittava direktiivin 2002/24/EY liitteessä IV vahvistetun vaatimustenmukaisuustodistuksen mallin käyttö 5 artiklan 2 kohdassa vahvistettujen edellytysten mukaisesti 31 päivään joulukuuta 2015.
(9)
Jotta voitaisiin yksinkertaistaa valvontaa ja keventää valmistajille aiheutuvaa hallinnollista rasitetta, viritykseneston valvontakilpeä ei enää pitäisi vaatia, vaan sen sisältämät merkitykselliset tiedot olisi annettava lakisääteisessä kilvessä.
(10)
Kaikkein yleisimmän EU-tyyppihyväksyntätodistuksen yksinkertaistamiseksi olisi laadittava uusi malli, jota sovelletaan yksinomaan valmiin ajoneuvotyypin kokonaisen ajoneuvon EU-tyyppihyväksyntään, ja toinen kokonaisen ajoneuvon EU-tyyppihyväksyntätodistuksen malli muita ajoneuvotyyppiyhdistelmiä varten.
(11)
Kun valmistaja valitsee yksivaiheisen tyyppihyväksyntämenettelyn, kokonaisen ajoneuvon EU-tyyppihyväksyntätodistukseen olisi liitettävä luettelo niistä soveltuvista vaatimuksista tai säädöksistä, joiden mukainen ajoneuvotyyppi on.
Olisi laadittava EU-tyyppihyväksyntätodistuksen malli, jotta voidaan yhdenmukaistaa ne eri mallit, jotka on aiemmin vahvistettu järjestelmiä ja komponentteja tai erillisiä teknisiä yksiköitä varten unionin erityisdirektiiveissä.
(12)
Direktiivin 2002/24/EY liitteessä V säädettyä EU-tyyppihyväksyntätodistuksen numerointijärjestelmää olisi muutettava, jotta siinä otetaan huomioon niiden säädösten uusi oikeudellinen rakenne, jotka sisältävät ne tyyppihyväksyntävaatimukset, joiden mukaisuus todistetaan.
(13)
Jotta voitaisiin yhdenmukaistaa merkityksellisimpien tietojen esittäminen testausselosteissa, olisi vahvistettava vähimmäisvaatimukset testausselosteiden muodolle.
(14)
Jotta tyyppihyväksytylle ajoneuvolle tehtyjen testien tulokset voitaisiin yksilöidä vaivattomasti, EU-tyyppihyväksyntätodistukseen olisi liitettävä testausselostesivu, jossa on vaaditut vähimmäistiedot.
(15)
Olisi laadittava luettelo osista, jotka saattavat aiheuttaa vakavan riskin ajoneuvon turvallisuuden tai ympäristöominaisuuksien kannalta keskeisten järjestelmien moitteettomalle toiminnalle.
(16)
Olisi vahvistettava malli todistukselle, jolla annetaan lupa saattaa markkinoille osia tai laitteita, jotka saattavat aiheuttaa vakavan riskin ajoneuvon turvallisuuden tai ympäristöominaisuuksien kannalta keskeisten järjestelmien moitteettomalle toiminnalle, ja todistuksessa käytettävä numerointijärjestelmä.
(17)
Tässä asetuksessa säädetyt toimenpiteet ovat asetuksen (EU) N:o 168/2013 73 artiklan 1 kohdassa tarkoitetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Kohde
Tässä asetuksessa säädetään asetuksen (EU) N:o 168/2013 72 artiklassa tarkoitetuista täytäntöönpanotoimenpiteistä, jotta voidaan vahvistaa yhdenmukaiset edellytykset niiden hallinnollisten vaatimusten täytäntöönpanolle, joita sovelletaan uusien kaksi- tai kolmipyöräisten ajoneuvojen ja nelipyörien samoin kuin tällaisia ajoneuvoja varten suunniteltujen järjestelmien, komponenttien ja erillisten teknisten yksiköiden hyväksyntään. Lisäksi siinä vahvistetaan hallinnolliset vaatimukset, jotka koskevat sellaisten osien tai varusteiden markkinoille saattamista ja käyttöönottoa, jotka saattavat aiheuttaa vakavan riskin keskeisten järjestelmien moitteettomalle toiminnalle.
2 artikla
Ilmoituslomakkeen ja valmistusasiakirjojen mallit
EU-tyyppihyväksyntää hakevien valmistajien on toimitettava asetuksen (EU) N:o 168/2013 27 artiklan 1 kohdassa ja 27 artiklan 2 kohdan a alakohdassa tarkoitetut ilmoituslomake ja valmistusasiakirjat käyttäen perustana tämän asetuksen liitteessä I vahvistettuja malleja.
3 artikla
Kestävyystestausta ja ajoneuvon rakenteellista kestävyyttä koskevien valmistajan lausunnon ja vakuutuksen mallit
EU-tyyppihyväksyntää hakevien valmistajien on toimitettava asetuksen (EU) N:o 168/2013 22 artiklan 2 kohdassa tarkoitettu lausunto toimintaturvallisuuden kannalta ratkaisevan tärkeiden järjestelmien, osien ja varusteiden kestävyydestä ja komission delegoidun asetuksen (EU) N:o 3/2014 (3) liitteessä XIX tarkoitettu vakuutus ajoneuvon rakenteellisesta kestävyydestä käyttäen perustana tämän asetuksen liitteessä II vahvistettuja malleja.
4 artikla
Mallit valmistajan todistuksille, joissa esitetään tyyppihyväksyntäviranomaiselle todiste ajoneuvon sisäisen valvontajärjestelmän (OBD) tietojen ja ajoneuvojen korjaamiseen ja huoltamiseen tarvittavien tietojen saatavuudesta
EU-tyyppihyväksyntää hakevien valmistajien on toimitettava hyväksyntäviranomaiselle asetuksen (EU) N:o 168/2013 57 artiklan 8 kohdan mukaisesti todiste siitä, että ajoneuvon sisäisen valvontajärjestelmän (OBD) tietojen ja ajoneuvojen korjaamiseen ja huoltamiseen tarvittavien tietojen saatavuutta koskevaa vaatimusta noudatetaan käyttäen perustana tämän asetuksen liitteessä III vahvistettuja malleja.
5 artikla
Vaatimustenmukaisuustodistusten mallit
1. Valmistajien on annettava asetuksen (EU) N:o 168/2013 38 artiklan 1 kohdassa tarkoitettu vaatimustenmukaisuustodistus tämän asetuksen liitteessä IV vahvistettujen mallien mukaisesti.
2. Asetuksen (EU) N:o 168/2013 82 artiklan 2 kohdan, jonka mukaan valmistajat voivat jo hakea tyyppihyväksyntiä kyseisen asetuksen nojalla tämän täytäntöönpanoasetuksen voimaantulopäivästä 31 päivään joulukuuta 2015 saakka, mukaisesti valmistajat voivat käyttää tällaisia vastikään hyväksyttyjä tyyppejä olevien ajoneuvojen osalta liitteen IV lisäyksessä 1 vahvistetun vaatimustenmukaisuustodistuksen mallin asemesta direktiivin 2002/24/EY liitteessä vahvistettua vaatimustenmukaisuustodistuksen mallia, jonka kohdissa nro 04 ”Ajoneuvoluokka” ja nro 50 ”Huomautukset:” on annettava liitteen IV lisäyksessä 2 säädetyt tiedot ja kohdat.
6 artikla
Lakisääteisen kilven ja EU-tyyppihyväksyntämerkin mallit
Valmistajien on laadittava asetuksen (EU) N:o 168/2013 39 artiklan 1 ja 2 kohdassa tarkoitetut lakisääteinen kilpi ja EU-tyyppihyväksyntämerkki tämän asetuksen liitteessä V vahvistettujen mallien mukaisesti.
7 artikla
EU-tyyppihyväksyntätodistuksen mallit
Hyväksyntäviranomaisten on myönnettävä asetuksen (EU) N:o 168/2013 30 artiklan 1 kohdassa tarkoitetut EU-tyyppihyväksyntätodistukset tämän asetuksen liitteessä VI vahvistettujen mallien mukaisesti.
8 artikla
EU-tyyppihyväksyntätodistusten numerointijärjestelmä
Asetuksen (EU) N:o 168/2013 29 artiklan 4 kohdan mukaisesti EU-tyyppihyväksyntätodistukset on numeroitava tämän asetuksen liitteessä VII vahvistetun yhdenmukaistetun järjestelmän mukaisesti.
9 artikla
Testausselostesivun malli
Hyväksyntäviranomaisten on laadittava asetuksen (EU) N:o 168/2013 30 artiklan 3 kohdassa tarkoitetut testausselostesivut tämän asetuksen liitteessä VIII vahvistetun mallin mukaisesti.
10 artikla
Testausselosteiden muoto
Asetuksen (EU) N:o 168/2013 32 artiklan 1 kohdassa tarkoitettujen testausselosteiden muodon on oltava tämän asetuksen liitteessä VIII vahvistettujen yleisten vaatimusten mukainen.
11 artikla
Luettelo osista tai varusteista, jotka saattavat aiheuttaa vakavan riskin keskeisten järjestelmien moitteettomalle toiminnalle
Tämän asetuksen liitteessä X vahvistetaan asetuksen (EU) N:o 168/2013 50 artiklan 2 kohdassa tarkoitettu luettelo osista tai varusteista, jotka saattavat aiheuttaa vakavan riskin ajoneuvon turvallisuuden tai ympäristöominaisuuksien kannalta keskeisten järjestelmien moitteettomalle toiminnalle.
12 artikla
Malli ja numerointijärjestelmä todistukselle, joka koskee sellaisten osien tai varusteiden markkinoille saattamista ja käyttöönottoa, jotka saattavat aiheuttaa vakavan riskin keskeisten järjestelmien moitteettomalle toiminnalle
Hyväksyntäviranomaisten on annettava asetuksen (EU) N:o 168/2013 51 artiklan 2 kohdassa tarkoitettu todistus, joka koskee sellaisten osien tai varusteiden markkinoille saattamista ja käyttöönottoa, jotka saattavat aiheuttaa vakavan riskin ajoneuvon turvallisuuden tai ympäristöominaisuuksien kannalta keskeisten järjestelmien moitteettomalle toiminnalle, tämän asetuksen liitteessä IX vahvistetun mallin ja numerointijärjestelmän mukaisesti.
13 artikla
Voimaantulo ja soveltaminen
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2016.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä heinäkuuta 2014.

Labels: 7
10
8
1